
1. [bookmark: _Anexa_1_–][bookmark: _Toc189814322][bookmark: _Toc178347460]Documente de referință	
1.1. [bookmark: _Toc189814323]Cadru legal	
Prezentele îndrumări sunt elaborate considerând următoarele: 
· Prevederile art. 401 din Codul administrativ, referitoare la atribuțiile Agenției Naționale a Funcționarilor Publici, respectiv:
· alin. (1) lit. m), care reglementează faptul că ANFP elaborează cadre de competențe generale
· alin. (1) lit. m¹), care reglementează atribuția ANFP de avizare a cadrelor de competențe specifice, elaborate de autoritățile și instituțiile publice, în condițiile legii
· alin. (3), care reglementează faptul că normele privind cadrele de competențe generale și specifice sunt prevăzute în Anexa nr. 8 la Codul administrativ.
· Prevederile cuprinse în Anexa nr. 8 la Codul administrativ care reglementează:
· obligația autorităților și instituțiilor publice cu privire la identificarea și stabilirea competențelor specifice pentru funcțiile publice prevăzute la art. 385 din Codul administrativ (art. 4 alin. (2) din Anexa nr. 8 la Codul administrativ);
· obligațiile ANFP privind elaborarea metodologiei - cadru de analiză a posturilor, care se aprobă prin ordin al președintelui ANFP și care se publică în Monitorul Oficial al României, Partea I (art. 24 alin. (2) din Anexa nr. 8 la Codul administrativ), și privind elaborarea de ghiduri şi îndrumări metodologice, pe care le pune la dispoziția instituțiilor și autorităților publice prin publicarea pe pagina de internet a acesteia (art. 24 alin. (3) din Anexa nr. 8 la Codul administrativ);
· etapele procedurii de elaborare și avizare a cadrelor de competențe specifice (art. 22 din Anexa nr. 8 la Codul administrativ):
a) constituirea unui grup de lucru la nivelul fiecărei autorităţi şi instituţii publice în vederea analizei posturilor aferente funcţiilor publice;
b) analiza posturilor aferente funcţiilor publice şi identificarea necesarului de competenţe;
c) stabilirea pentru fiecare post aferent unei funcţii publice a competenţelor generale şi a competenţelor specifice identificate în condiţiile prevăzute la art. 8, 9 şi 11 din Anexa nr. 8 la Codul administrativ;
d) avizarea competențelor specifice de către Agenţia Naţională a Funcţionarilor Publici;
e) întocmirea şi aprobarea fişei postului standardizate.
· condițiile în baza cărora sunt identificate competențele specifice necesare ocupării unei funcții publice (art. 25 – 30 din Anexa nr. 8 la Codul administrativ);
· obligativitatea întocmirii fișei postului standardizată aferentă fiecărei funcții publice, dintre cele prevăzute la art. 385 din Codul administrativ, responsabilitatea întocmirii acesteia și modelul propus spre utilizare (art. 31 din Anexa nr. 8 la Codul administrativ);
· categoriile de competențe generale, respectiv: eficiență personală; eficiență interpersonală; responsabilitate socială; competențe manageriale; leadership (art. 8 din Anexa nr. 8 la Codul administrativ); 
· nivelurile de complexitate (art. 12-15 din Anexa nr. 8 la Codul administrativ), descriptorii, indicatorii comportamentali aferenți competențelor generale și categoriile de funcții publice cărora li se aplică (art. 17 din Anexa nr. 8 la Codul administrativ);
· competențele specifice, stabilite pe baza condițiilor pentru ocuparea funcției publice și necesare pentru exercitarea atribuțiilor postului (art. 7 lit. b) din Anexa nr. 8 la Codul administrativ);
· tipurile de competențe specifice (art. 11 alin. (2) lit. a)-d) din Anexa nr. 8 la Codul administrativ), respectiv: 
a) competențele lingvistice de comunicare în limbi străine, necesare pentru exercitarea atribuțiilor din fișa postului (de exemplu, competențe lingvistice de comunicare în limba engleză franceză/ spaniolă/ germană, etc.);
b) competențele lingvistice de comunicare în limba minorității naționale, dacă este cazul, în condițiile legii (de exemplu, competențe lingvistice de comunicare în limba maghiară, etc.); 
c) competențele digitale (de exemplu, utilizarea calculatorului, utilizarea instrumentelor de comunicare electronică, calcul tabelar, lucrul cu baze de date etc.);
d) competențele specifice postului, alte competențe specifice necesare ocupării funcției publice (de exemplu, competențe de urmărire și încasare a creanțelor bugetare). 
· modalitatea de previzionare a necesarului de funcții publice în baza raportului analizei posturilor, elaborat în condițiile reglementate de normele privind cadrele de competențe generale și specifice, prevăzute în Anexa nr. 8 la Codul administrativ, precum şi în baza analizei datelor şi a deficitului de personal instituțional.
1.2. [bookmark: _Toc189814324]Materiale/Documente consultate în elaborarea prezentelor îndrumări metodologice	
Îndrumările metodologice incluse în cadrul acestui ghid au la baza Anexa nr. 8 la Codul administrativ, și au fost elaborate în baza concluziilor și recomandărilor detaliate în cadrul Livrabilului 1 – Actualizarea și dezvoltarea Metodologiei de analiză a posturilor.
Livrabilele menționate au fost elaborate de către Asocierea SC Ernst & Young SRL - Ascendis Consulting SRL - Băncilă, Diaconu și Asociații – Societate Profesională de Avocați cu Răspundere Limitată - 42 Organizational Assessment SRL - EY Cyprus Advisory Services Limited - Ernst & Young Cyprus Limited în cadrul proiectului privind realizarea contractului de servicii de consultanță în vederea elaborării de studii/ analize și proiecte de acte normative și acordarea de suport în vederea implementării jalonului 419 – PNRR - Operaționalizarea cadrelor de competențe în administrația publica centrală, derulat de către Agenția Națională a Funcționarilor Publici. 
Materialele realizate în cadrul proiectului “Dezvoltarea unui Sistem Unitar de Management al Resurselor Umane în Administrația Publică” (SIPOCA 136), derulat de către Secretariatul General al Guvernului și Banca Internațională pentru Reconstrucție și Dezvoltare/ Banca Mondială au servit drept sprijin fundamental pentru descrierea și detalierea pașilor de proces cuprinși în cadrul acestui ghid.
2. [bookmark: _Toc189814325]Scop și obiective 	
Conform OPANFP nr. 332/19.02.2024, scopul Metodologiei - cadru este de a asigura o reglementare unitară aplicabilă pentru descrierea modalităților de realizare a analizei posturilor, prin procesul de colectare a informațiilor despre responsabilitățile, atribuțiile și rezultatele unui anumit post în vederea identificării competențelor specifice aferente funcțiilor publice din cadrul autorităților și instituțiilor publice în cadrul cărora sunt stabilite funcțiile publice prevăzute la art. 385 din Codul administrativ, cu excepția celor care beneficiază de statute speciale în condițiile legii.
Îndrumările metodologice cuprinse în cadrul acestui ghid descriu în detaliu etapele de proces și activitățile prin intermediul cărora se utilizează cadrele de competențe generale și specifice în derularea procedurii de elaborare și avizare a cadrului de competențe specifice, astfel cum sunt descrise în Metodologia-cadru de analiză a posturilor, și propun spre utilizare instrumente și exemple în vederea parcurgerii cu succes a etapelor menționate.
Conform art. 11 alin. (1) din Anexa nr. 8 la Codul administrativ, competențele specifice necesare ocupării unei funcții publice sunt competențe obligatorii, care se identifică în condițiile prevăzute la art. 25-30 din cadrul Anexei nr. 8 la Codul administrativ. Conform art. 26 din Anexa nr. 8 la Codul administrativ, identificarea competențelor specifice se realizează prin intermediul unui proces de analiză a posturilor. 
Scopul prezentelor îndrumări metodologice cuprinse în cadrul acestui ghid este descrierea etapelor aplicării și utilizării cadrelor de competențe generale și specifice, vizând următoarele obiective:
1. crearea unui model standard în ceea ce privește transpunerea competențelor generale la nivelul fiecărui post aferent funcțiilor publice din cadrul autorităților și instituțiilor publice;
2. stabilirea unui cadru obiectiv și echitabil de identificare a competențelor specifice, adică a cunoștințelor, abilităților, atitudinilor și aptitudinilor (conform. art. 3 lit. k) din Anexa nr. 8 la Codul administrativ) care descriu în mod concret ceea ce ocupantul postului trebuie să cunoască, să înțeleagă la nivel teoretic și/ sau faptic și ceea ce trebuie să realizeze ca urmare a deținerii acestor cunoștințe, respectiv derularea de activități specifice prin punerea în practică a cunoștințelor deținute.
3. [bookmark: _Toc180148929][bookmark: _Toc189814326]Definiții
Termenii și expresiile de mai jos poartă semnificațiile prevăzute în Anexa nr. 8 la Codul administrativ, respectiv:
	Termen
	Definiție

	Autoritate publică
	Organ de stat sau al unității administrativ-teritoriale care acționează în regim de putere publică pentru satisfacerea unui interes public, potrivit art. 5 lit. k) din Codul administrativ.

	Cadru de competențe
	Model de referință pentru organizarea și dezvoltarea carierei profesionale, exprimat prin totalitatea standardelor, indicatorilor şi descriptorilor utilizați cu referire la capacitatea unei persoane de a selecta, combina şi utiliza cunoștințe, abilități şi alte achiziții constând în valori şi atitudini, pentru rezolvarea cu succes a sarcinilor stabilite în exercitarea unei funcții, precum şi pentru dezvoltarea profesională şi personală, în condiții de eficacitate şi eficiență.

	Categorie de competențe
	Competențe cu caracteristici comune în strânsă legătură una cu alta, care se pot grupa sub o etichetă comună pentru a crea un model simplu şi ușor de înțeles.

	Codul administrativ
	Ordonanță de urgență a Guvernului nr. 57/2019, cu modificările și completările ulterioare, privind Codul administrativ.

	Competență
	Set de caracteristici personale demonstrabile şi măsurabile, ce cuprinde: cunoștințe, atitudini, aptitudini şi abilități, care fac posibilă îndeplinirea eficace şi eficientă a unei activități.

	Competențe generale
	Totalitatea competențelor necesare la nivelul întregului personal al unei instituții pentru a lucra în mod eficient la orice nivel ierarhic şi indiferent de specializare.

	Competențe specifice
	Competențe obligatorii care au în componentă cunoștințe, atitudini, aptitudini şi abilități, stabilite la nivelul instituției pentru fiecare post în parte, necesare ocupării funcției respective.

	Comportament
	Modalitate observabilă de a acționa a unei persoane în anumite situații.

	Condiție de ocupare a postului
	Element obligatoriu de îndeplinit de către candidatul pe post, în vederea ocupării unei funcții publice.

	Funcție publică
	Ansamblul atribuţiilor şi responsabilităţilor, stabilite în temeiul legii, în scopul exercitării prerogativelor de putere publică de către autoritățile și instituțiile publice, potrivit art. 5 lit. y) din Codul administrativ.

	Funcționar public
	Persoana numită, în condițiile legii, într-o funcție publică, astfel cum prevede art. 371 alin. (1) din Codul administrativ.

	Grup de lucru
	Colectiv constituit formal prin act administrativ al conducătorului autorității sau instituției publice în vederea implementării etapelor procedurii de elaborare și avizare a cadrului de competențe specifice prevăzute la art. 22 lit. a) – d) din Anexa nr. 8 la Codul administrativ.

	Instituție publică
	Structură funcțională care acționează în regim de putere publică și/sau prestează servicii publice și care este finanțată din venituri bugetare și/sau din venituri proprii, în condițiile legii finanțelor publice, potrivit art. 5 lit. w) din Codul administrativ.

	Nivel de competență
	Clasificare bazată pe gradul de complexitate care defineşte o competenţă şi care diferenţiază competenţele între diferitele categorii de funcții/ posturi (de conducere sau de execuție), inclusiv între gradele profesionale ale funcțiilor de execuție.

	Organigrama
	Structură unitară redată sub forma unei diagrame logice, prin care se sistematizează şi se concentrează modul de organizare a tuturor resurselor umane de la nivelul unei autorităţi sau instituţii publice, după caz, redând schematic detaliile cu privire la raporturile ierarhice de subordonare/ supraordonare, precum şi raporturile de colaborare, potrivit art. 5 lit. ff) din Codul administrativ.

	Post/ funcție 
	Poziţie în structura organizatorică a unei instituții pentru care sunt stabilite atribuţii şi responsabilităţi cu limită de competenţă; în cadrul prezentului livrabil, titulatura de post sau funcție este folosită independent de categoria de personal la care se face referire.



4. [bookmark: _Toc189814327]Aplicabilitate și grup țintă
Îndrumările metodologice dezvoltate în cadrul acestui ghid se adresează:
· autorităților și instituțiilor publice prevăzute la art. 369 din Codul administrativ, pentru funcțiile publice prevăzute la art. 385 din Codul administrativ, respectiv: funcții publice de stat, funcții publice teritoriale, și ulterior, după caz, pentru funcții publice locale în măsura în care propunerea de reglementare elaborată în acest sens se va aproba și va intra în vigoare, cu mențiunea că aplicarea acesteia este preconizată a se face cel mai devreme începând cu anul 2027;
· tuturor categoriilor de funcții publice, cu excepția celor care beneficiază de statute speciale și pentru funcțiile publice corespunzătoare categoriei înalților funcționari publici.
Părți implicate în procesul de elaborare și avizare a cadrelor de competențe specifice:
· Autoritățile și instituțiile publice în cadrul cărora sunt stabilite funcțiile publice prevăzute la art. 385 alin. (1), (2) și (3) din Codul administrativ, prin grupul de lucru constituit în condițiile art. 23 din Anexa nr. 8 la Codul administrativ; (GL)
· Conducătorul autorității sau instituției publice; (C)
· Specialiști în domeniul postului analizat (funcționari publici care ocupă posturi similare postului analizat); (SP)
· Compartimentele de resurse umane din cadrul autorităților și instituțiilor publice; (CRU)
· Agenția Națională a Funcționarilor Publici, prin reprezentanții acesteia implicați în procesul de avizare a cadrelor de competențe specifice; (ANFP)
· Persoana care are calitatea de evaluator al titularului postului, potrivit legii, cu excepţia situaţiei în care calitatea de evaluator revine, potrivit legii, conducătorului autorităţii sau instituţiei publice. (E/C)
Tabelul următor prezintă modul de alocare a rolurilor și responsabilităților între actorii ante-menționați, pe parcursul derulării etapelor/ activităților din procesul de elaborare și avizare a cadrelor de competențe specifice:
	Etapă
	Activitate
	R
	A
	C
	I

	Etapa 1 - Constituirea grupului de lucru
	Identificarea membrilor și constituirea grupului de lucru
	CRU
	C
	
	SP

	· 
	Documentarea calendarului și a modalității de lucru
	GL
	
	SP
	

	Etapa 2 - Analiza posturilor şi identificarea necesarului de competențe
	Colectarea informațiilor necesare realizării analizei posturilor
	GL / CRU
	
	
	

	
	Completarea formularelor de analiză a postului
	GL 
	
	SP
	

	Etapa 3 - Stabilirea competențelor generale și a competențelor specifice
	Transpunerea competențelor generale prin preluarea acestora din cadrul legal aplicabil
	GL
	C
	ANFP
	CRU

	
	Identificarea competențelor specifice lingvistice și digitale
	GL
	
	SP
	

	
	Identificarea competențelor specifice postului, altele decât cele lingvistice și digitale
	
	
	
	

	
	Centralizarea și verificarea formularelor de identificare a competențelor specifice
	GL
	
	SP
	

	Etapa 4 - Avizarea competențelor specifice de către ANFP
	Întocmirea documentației în vederea obținerii aprobării interne și avizului ANFP
	GL
	C
	
	CRU

	· 
	Transmiterea către ANFP a solicitării de avizare a competențelor specifice
	GL
	
	
	ANFP

	· 
	Avizarea competențelor specifice
	ANFP
	
	
	GL

	· 
	Completarea competențelor specifice în Portalul de management al funcțiilor publice și al funcționarilor publici
	CRU
	ANFP
	
	

	[bookmark: _Toc180405857]Etapa 5 - Întocmirea și aprobarea fișei postului standardizate
	Întocmirea fișei postului standardizate
	E/C
	
	
	CRU

	· 
	Aprobarea fișei postului standardizate
	E/C
	
	
	CRU


5. [bookmark: _Toc189814328]Considerente practice și teoretice în utilizarea cadrelor de competențe generale și specifice în aplicarea metodologiei de analiză a posturilor
Metodologia de analiză a posturilor prin care sunt identificate competențele specifice se realizează atât pentru posturile aferente funcțiilor publice vacante, cât și pentru cele ocupate.
Derularea acestei proceduri are loc în funcție de necesitățile instituționale sau legale care justifică elaborarea sau modificarea competențelor specifice, respectiv:
· Intervenirea unor modificări legislative cu privire la atribuțiile sau organizarea și funcționarea autorității sau instituției publice, care justifică elaborarea sau modificarea competențelor specifice, pentru funcțiile publice respective, conform art. 30¹ alin. (1) din Anexa nr. 8 la Codul administrativ;
· Transformarea posturilor de natură contractuală din cadrul fiecărei autorități și instituții publice care presupun desfășurarea unor activități dintre cele prevăzute la art. 370 alin. (1) – (3) din Codul administrativ, în condițiile prevăzute la art. 406 și 407 din Codul administrativ;
· Stabilirea de funcții publice noi, pe baza activităților prevăzute la art. 370 alin. (1)-(3) din Codul administrativ, în cadrul fiecărei autorități și instituții publice, prin act administrativ al conducătorului acesteia, respectiv prin hotărâre a consiliului județean sau, după caz, a consiliului local, conform art. 407 din Codul administrativ;
· Intervenirea unor modificări în structura funcțiilor publice din cadrul autorităților sau instituțiilor publice, ca urmare a promovării în clasă şi a promovării în grad profesional a funcționarilor publici, conform art. 409 alin. (3) lit. a) din Codul administrativ; în această situație, conform art. 147 alin. (1) din Anexa nr. 10 la Codul administrativ, pentru promovarea în grad profesional şi promovarea în clasă, anterior derulării concursului sau a examenului care se organizează în acest sens, autoritatea sau instituția publică în care se află respectivul post efectuează analiza postului, conform prevederilor art. 22 din Anexa nr. 8 la Codul administrativ, pentru identificarea competențelor generale și specifice aferente postului preconizat a fi transformat;
· Transformarea unei funcții publice vacante într-o funcție publică cu o altă denumire sau într-o funcție publică de nivel inferior ori superior, cu încadrarea în numărul maxim de posturi aprobat pentru autoritatea sau instituția publică și în fondurile bugetare anuale alocate, conform art. 409 alin. (3) lit. b) din Codul administrativ;
· Reorganizarea activității autorității sau instituției publice, care presupune ca funcționarii publici să fie numiți în funcții publice noi sau, după caz, în compartimente noi rezultate, în cazurile identificate în cadrul art. 518 alin. (1) din Codul administrativ.
Pentru aplicarea cu succes a procedurii, se recomandă utilizarea următoarelor documente interne ale autorității sau instituției publice care derulează procedura menționată, respectiv:
· 
· Organigrama 
· ROI
· ROF 
· statul de funcții
· fișe de post 
· acte administrative de numire

De asemenea, se recomandă și utilizarea formularelor elaborate de către ANFP, cu titlu de instrumente de lucru anexate prezentelor îndrumări metodologice:
· Anexa nr. 1A – Instrument pentru simplificarea completării raportului de analiză a posturilor 
· Anexa nr. 1B – Model de Raport de analiză a posturilor, incluzând competențe specifice
· Anexa nr. 1C – Fișa postului standardizată
6. [bookmark: _Toc189814329]Detalierea etapelor de utilizare a cadrelor de competențe în analiza posturilor
Acest capitol include detalierea tuturor activităților și pașilor de proces derulați în vederea utilizării cadrelor de competențe specifice de către experții în evaluarea acestora în concursul de selecție pentru ocuparea funcțiilor publice, respectiv:
1. Constituirea unui grup de lucru la nivelul fiecărei autorităţi şi instituţii publice în vederea analizei posturilor aferente funcţiilor publice;
2. Analiza posturilor aferente funcţiilor publice şi identificarea necesarului de competenţe;
3. Stabilirea pentru fiecare post aferent unei funcţii publice a competenţelor generale şi a competențelor specifice identificate;
4. Avizarea competențelor specifice de către ANFP;
5. Întocmirea și aprobarea fișei postului standardizate.
Fiecare subcapitol următor include următoarele detalii: 
a) schema logică a pașilor de parcurs/activităților din cadrul fiecărei etape;
b) descrierea etapei și activităților ce necesită derulare;
c) recomandări și bune practici sau exemple, în vederea derulării cu succes a fiecărei etape.

6.1. [bookmark: _Toc189814330]Etapa 1 – Constituirea unui grup de lucru la nivelul fiecărei autorităţi şi instituţii publice în vederea analizei posturilor aferente funcţiilor publice
6.1.1. Schema logică a pașilor de parcurs în cadrul etapei
[image: A diagram of a diagram

6.1.2. Descrierea etapei și activităților ce necesită derulare
Activitatea 1: Identificarea membrilor și constituirea grupului de lucru
Identificarea membrilor grupului de lucru implică, într-o primă fază, asumarea rolului de gestionare a procesului de elaborare și avizare a cadrului de competențe specifice de către unul sau mai mulți funcționari publici membri ai compartimentelor de resurse umane din cadrul autorității sau instituției publice. În baza cunoștințelor acestora și a consultării documentelor interne, de tipul organigramă, fișe de post, regulament de organizare și funcționare se finalizează lista membrilor grupului de lucru.
Conform art. 23 alin. (3) din Anexa nr. 8 la Codul administrativ, din cadrul grupului de lucru fac parte următoarele funcții publice din cadrul instituției sau autorității publice ce demarează procedura de analiză a posturilor:
· funcționari publici din compartimentul de resurse umane;
· funcționari publici de conducere cu atribuții în managementul strategic al resurselor umane;
· alți funcționari publici desemnați din cadrul autorității sau instituției publice.
Prin excepție, grupul de lucru se constituie în cadrul autorităţii sau instituţiei publice ierarhic superioare al cărei conducător are competenţa de numire în funcţiile publice de conducere respective, conform art. 23. alin. (21) al Anexei nr. 8 la Codul administrativ, pentru funcţiile publice de conducere de director executiv şi, după caz, de director executiv adjunct prevăzute la art. 385 alin. (2) şi (3) din Codul administrativ, care au calitatea de conducători ai:
· serviciilor publice deconcentrate ale ministerelor şi ale celorlalte organe ale administraţiei publice centrale din unităţile administrativ-teritoriale; 
· instituţiilor publice din teritoriu, aflate în subordinea/coordonarea/sub autoritatea Guvernului; 
· ministerelor şi a celorlalte organe ale administraţiei publice centrale;
· instituţiilor publice subordonate autorităţilor administraţiei publice locale.
Activitatea 2: Stabilirea calendarului și a modalității de lucru
Considerând termenele de desfășurare ale etapelor procedurii de elaborare şi avizare a cadrelor de competență și volumul de posturi aferente funcțiilor publice supuse procesului de analiză, grupul de lucru se reunește periodic, conform calendarului și modalității de lucru agreate, în vederea derulării analizei posturilor aferente funcțiilor publice din instituția sau autoritatea publică.
6.1.3. Recomandări și bune practici/ exemple
În vederea derulării cu succes a acestei etape, se recomandă:
· să fie alcătuit din reprezentanții compartimentului de resurse umane și din funcționari publici cu experiență relevantă în domeniul posturilor ce urmează a fi analizate.
· să fie corect dimensionat astfel încât numărul posturilor aferente funcțiilor publice analizate să fie direct proporțional.
· să stabilească o modalitate de lucru care să presupună inclusiv preluarea de responsabilități din partea membrilor grupului de lucru pentru realizarea de activități precum: 
· elaborarea calendarului de lucru;
· stabilirea modalităților preferate de comunicare;
· conducerea și moderarea ședințelor de lucru;
· colectarea și diseminarea informațiilor/documentelor puse la dispoziție de către ANFP, aferente procedurii de elaborare și avizare a cadrului de competențe specifice;
· consultarea cu privire la tipurile de informații/ documente interne care pot fi accesate în vederea realizării analizei posturilor;
· derularea unor sesiuni de instruire cu membrii grupului de lucru în vederea asigurării unei înțelegeri comune și particularizarea activităților de proces în funcție de specificul autorității sau instituției publice;
· parcurgerea modelelor de analiză de posturi și identificare a competențelor specifice (cuprinse în rapoartele de analiză a posturilor propuse ca model și anexate acestor îndrumări metodologice) și replicarea lor utilizând posturi aferente funcțiilor publice din cadrul autorității sau instituției publice, ce vor servi drept model pentru replicare la nivelul tuturor posturilor și în vederea verificării finale, anterior solicitării avizului ANFP;
· repartizarea posturilor de analizat membrilor grupului de lucru în funcție de familia de posturi/ structură și/sau specificul activității derulate;
· completarea formularelor de analiză a posturilor, a rapoartelor de analiză, a documentelor de aprobare;
· verificarea necesarului de competențe specifice identificat, în vederea asigurării caracterului unitar al competențelor specifice pentru fiecare categorie de funcții publice în parte, prin raportare la elementele înscrise în formularele de analiză a posturilor;
· consultarea reprezentanților ANFP în vederea obținerii asistenței de specialitate, ori de câte ori este necesar, în vederea asigurării unei înțelegeri corecte și complete a prevederilor legale, circularelor, materialelor de lucru etc., puse la dispoziție de către aceștia.
· să elaboreze un calendar de lucru, document care să conțină cel puțin următoarele: 
· data distribuirii formularelor de analiză a posturilor și data până la care acestea se completează;
· perioada necesară în vederea identificării competențelor specifice prin completarea formularului de identificare a competențelor specifice, pe baza informațiilor cuprinse în formularele de analiză a posturilor;
· data centralizării informațiilor și formularelor la nivel de instituție/autoritate publică, precum și persoana/persoanele care vor realiza centralizarea din cadrul grupului de lucru; 
· termenul aferent completării raportului de analiză a posturilor și obținerii aprobării de către conducătorul autorității sau instituției publice a competențelor generale și specifice pentru fiecare post aferent unei funcții publice;
· termenul aferent întocmirii solicitării de avizare de către ANFP a competențelor specifice identificate.
· pentru serviciile publice deconcentrate/subordonate/teritoriale ale ministerelor şi ale celorlalte organe de specialitate ale administrației publice centrale din unitățile administrativ-teritoriale, grupul de lucru se constituie la nivelul serviciilor publice deconcentrate/subordonate/teritoriale însă este recomandată comunicarea periodică cu membrii grupului de lucru constituit la nivel central în vederea asigurării caracterului unitar al competențelor specifice identificate.

	ALTE RECOMANDĂRI:
· Asigurarea reprezentativității compartimentelor la nivelul fiecărui domeniu de activitate și la nivel teritorial, acolo unde este cazul, la constituirea grupului de lucru.
· Alocarea de roluri și responsabilități în cadrul grupurilor de lucru, în organizarea sarcinilor de lucru și parcurgerea etapelor cu succes.
· În vederea asigurării uniformității competențelor specifice, atât dintr-o perspectivă de taxonomie cât și dintr-o perspectivă de conținut, se recomandă derularea de sesiuni de lucru frecvente.
	
	DE EVITAT:
· Constituirea grupului de lucru doar la nivel formal, fără a organiza sesiuni de lucru în vederea repartizării posturilor aferente funcțiilor publice de analizat.
· Asumarea tuturor responsabilităților implicate de derularea procesului de analiză a posturilor de către reprezentanții compartimentelor de resurse umane.


6.2. [bookmark: _Toc189814331]Etapa 2 – Analiza posturilor aferente funcţiilor publice şi identificarea necesarului de competenţe
6.2.1. Schema logică a pașilor de parcurs în cadrul etapei
[image: ]
6.2.2. Descrierea etapei și activităților ce necesită derulare
Activitatea 1: Colectarea informațiilor necesare și realizarea analizei posturilor
Analiza posturilor are drept scop identificarea competențelor specifice și în sprijinul activității de întocmire a fișelor de post standardizate. Demersul este realizat pe baza colectării informațiilor despre responsabilitățile și rezultatele așteptate ale fiecărui post aferent unei funcții publice din structura organizatorică a unei instituții sau autorități publice, în vederea identificării scopului, obiectivelor, sarcinilor principale ale acestuia, precum şi a competențelor necesare.
Astfel, anterior derulării acestui proces de analiză, se impune colectarea tuturor informațiilor disponibile la nivelul autorității sau instituției publice pentru posturile aferente funcțiilor publice vizate. 
Informațiile colectate sunt analizate de către membrii grupului de lucru desemnați în acest sens (conducătorii structurilor din cadrul cărora fac parte posturile aferente funcțiilor publice analizate), conform celor descrise mai jos, în vederea completării formularelor de analiză a posturilor pentru fiecare funcție publică identică (de exemplu, posturi cu aceeași denumire, clasă, grad profesional și aceleași atribuții).
În ceea ce privește responsabilitatea realizării analizei posturilor (și, implicit, completarea și semnarea formularelor de analiză a postului), este recomandat ca aceasta să fie asumată astfel:
	[bookmark: _Hlk157608027]Categorie de funcție publică
	Responsabil realizare analiză

	posturile aferente funcțiilor publice de execuție
	conducătorul structurii din care face parte postul analizat

	funcțiile publice de conducere
	superiorul ierarhic, și acolo unde nu este posibil, de către membrii grupului de lucru constituit în acest sens la nivelul autorității sau instituției publice

	funcțiile publice din categoria înalților funcționari publici
	grupul de lucru constituit în acest sens la nivelul autorității sau instituției publice


În vederea validării conținutului formularelor de analiză a posturilor se recomandă inclusiv consultarea funcționarilor publici cu experiență relevantă în domeniul acelor posturi, indiferent dacă aceștia fac sau nu parte din grupul de lucru constituit în scopul realizării analizei posturilor. 
Activitatea 2: Completarea formularelor de analiză a postului 
Analiza posturilor are drept scop identificarea competențelor specifice și în sprijinul activității de întocmire a fișelor de post standardizate. Demersul este realizat pe baza colectării informațiilor descrise în cadrul activității anterioare.
Ulterior culegerii datelor este necesară completarea formularelor de analiză a posturilor. Formularul de analiză a postului se regăsește în anexa ghidului (Anexa nr. 9) și include instrucțiuni de completare detaliate. Prezentele îndrumări metodologice includ în anexă modele de formulare de analiză a postului completate.
Întrucât competențele generale și competențele specifice se stabilesc în cadrul etapei 3 (descrisă în subcapitolul de mai jos) pentru fiecare post aferent unei funcții publice din autoritățile și instituțiile publice, completarea formularului de analiză a postului se realizează pentru fiecare post aferent unei funcții publice, adică purtând aceeași denumire, clasă și același grad profesional și având aceleași atribuții și care se regăsesc în aceeași structură funcțională. 
În practică, completarea formularului de analiză a posturilor presupune derularea unui exercițiu de inventariere a elementelor multiple ce caracterizează funcția respectivă, enumerate la art. 28 alin. (1) din Anexa nr. 8 la Codul administrativ, respectiv:
a) scopul postului aferent unei funcții publice, care are ca obiect identificarea informațiilor despre necesitatea postului și rolul acestuia în cadrul proceselor sau activităților autorității sau instituției publice;
b) identificarea activităților realizate de funcționarul public, precum și a nivelului de complexitate al acestora, în situația în care postul supus analizei este ocupat/ temporar ocupat;
c) obiectivele și indicatorii de performanță stabiliți pentru fiecare post aferent unei funcții publice, precum și gradul de corelare dintre acestea;
d) riscul asociat ce constă în identificarea consecințelor care pot să apară în cazul în care indicatorii de performanță nu sunt atinși;
e) identificarea și analiza echipamentelor și instrumentelor de lucru, specifice autorității sau instituției publice, care pot determina necesitatea stabilirii unei competențe specifice;
f) identificarea relațiilor de colaborare interne și externe, pe orizontală și verticală, pe care ocupantul postului aferent unei funcții publice trebuie să le dezvolte în vederea atingerii obiectivelor și indicatorilor de performanță;
g) identificarea relațiilor de subordonare ierarhică a postului.
Una dintre rubricile formularului de analiză a posturilor implică identificarea acelor sarcini specifice postului, acțiuni sau set de activități derulate de către ocupantul postului în vederea obținerii rezultatelor așteptate. Această rubrică trebuie completată conform recomandărilor și a instrucțiunilor formularului de analiză a postului, pentru ca informațiile rezultate să fie ușor de utilizat în vederea identificării Cunoștințelor, Abilităților și Atitudinilor prevăzute în cadrul aceluiași formular.
Pentru realizarea unei corelații între atribuțiile postului, activitățile/ acțiunile derulate în vederea îndeplinirii acestora și cunoștințele, abilitățile și atitudinile aferente competențelor specifice, sunt recomandate următoarele:
· identificarea și prioritizarea principalelor atribuții ale postului, în strânsă legătură cu atribuțiile structurii/ domeniului de activitate din care face parte postul analizat;
· analiza activităților/ acțiunilor prin prisma cunoștințelor, abilităților și atitudinilor necesare deținătorului postului în vederea îndeplinirii atribuției identificate;
· identificarea cunoștințelor necesare derulării activităților/acțiunilor prin prisma definiției acestora, respectiv componenta unei competențe care se referă la cunoașterea sau înțelegerea teoretică și/ sau faptică a unui subiect dat, dobândită prin educație sau prin experiență; în practică, cunoștințele pot fi:
· teoretice, generale, aferente domeniului de lucru, învățabile prin educație specifică/ formală, inclusiv calificări și certificări (a nu se confunda cu studiile necesare ocupării postului);
· specifice mediului de lucru, respectiv politici, procese și proceduri interne.
· identificarea abilităților necesare derulării activităților/ acțiunilor prin prisma definiției acestora, respectiv componenta unei competențe care se referă la capacitatea, dobândită în urma exersării, de a pune în practică o înțelegere teoretică a unui subiect; în practică, abilitățile pot fi:
· demonstrate la nivel individual (de exemplu, răspunzând la întrebarea “Ce poate să facă ocupantul postului?”), de exemplu: derularea de activități de identificare a informațiilor relevante și precizarea acelor informații, derularea de procese mentale: rațiune, decizie sau activități tehnice sau fizice;
· demonstrate în relație cu alții (de exemplu, răspunzând la întrebarea “Cum demonstrează înțelegerea sarcinilor specifice?”): derularea de activități de coordonare și consiliere cu privire la ...., facilitarea interacțiunilor și a comunicării în domeniul/ cu privire la .....; abilitățile se stabilesc prin raportare la cunoștințele teoretice sau specifice mediului de lucru menționate anterior, ca urmare a stabilirii cunoștințelor necesare îndeplinirii atribuțiilor.
· identificarea atitudinilor necesare derulării activităților/ acțiunilor prin prisma definiției acestora, respectiv componenta unei competențe care se referă la predispoziții învățate de a reacționa cu consecvență la idei, persoane sau situații; în practică, atitudinile pot fi:
· manifestate la nivel individual (de exemplu, adresează proactiv problemele întâmpinate în cadrul procesului de...);
· manifestate în relație cu ceilalți (de exemplu, analizează în mod obiectiv performanța individuală a subalternilor, etc.).
Spre exemplificare a celor de mai sus, exemplul de mai jos, aferent atribuțiilor principale ale unei funcții publice de consilier superior resurse umane, include cunoștințele, abilitățile și atitudinile necesare îndeplinirii următoarelor atribuții:
· „Monitorizează timpul lucrat de către personalul autorității/ instituției publice”;
· „Organizează și derulează concursurile de selecție pe post”;
· „Monitorizează procesul de evaluare a performanței individuale”.
Pentru atribuția nr. 1, respectiv monitorizarea timpului lucrat de către personalul autorității/ instituției publice, ocupantul postului trebuie să:
· dețină cunoștințe specifice de legislația muncii și dezvoltarea carierei categoriilor de personal pe care le gestionează și să cunoască procedura internă de administrare a personalului (dacă există) – doar pentru posturi ocupate;
· manifeste abilități specifice precum colectarea datelor aferente timpului lucrat (extrase din evidența concediilor, a modificărilor raportului de muncă etc.), raportarea prezenței lunare, îndrumarea funcționarilor publici debutanți în vederea derulării atribuției menționate (dacă este cazul), furnizarea de informații relevante referitoare la timpul lucrat către personalul instituției, indiferent de nivelul ierarhic;
· manifeste atitudini/ comportamente specifice precum atenție la detalii, autonomie în îndeplinirea sarcinilor de lucru, etc.
Pentru atribuția nr. 2, respectiv organizarea și derularea concursurilor de selecție pe post, ocupantul postului trebuie să:
· dețină cunoștințe specifice de legislația muncii și dezvoltarea carierei categoriilor de personal pe care le gestionează și să cunoască procedura internă de recrutare, cu privire la selecția pe post (dacă există) – doar pentru posturi ocupate;
· manifeste abilități specifice precum colectarea și înregistrarea documentelor relevante în vederea aprobării dosarului de concurs, verificarea cunoștințelor de specialitate şi competențelor specifice (documente doveditoare, dacă este cazul), organizarea concursurilor de selecție pe post, raportarea și înregistrarea rezultatelor proceselor de selecție, îndrumarea funcționarilor publici debutanți în vederea derulării atribuției menționate (dacă este cazul), furnizarea informațiilor către cetățeni, în vederea transparentizării procesului de selecție;
· manifeste atitudini/ comportamente specifice precum interes de comunicare/interacțiune cu alte persoane, etc.
Pentru atribuția nr. 3, respectiv monitorizarea procesului de evaluare a performanței individuale, ocupantul postului trebuie să:
· dețină cunoștințe specifice de legislația muncii și dezvoltarea carierei categoriilor de personal pe care le gestionează și să cunoască procedura internă de evaluare a performanței (dacă există) – doar pentru posturi ocupate;
· manifeste abilități specifice precum distribuirea și colectarea formularelor de evaluare a performanței, elaborarea de statistici privitoare la performanța personalului, aplicarea prevederilor legale cu privire la gestionarea performanței slabe, acordarea de suport/ consiliere personalului de conducere în vederea realizării evaluărilor performanței individuale, explicarea criteriilor de performanță și a cadrelor de competențe aplicabile;
· manifeste atitudini/ comportamente specifice precum atenție la detalii, proactivitate în vederea identificării aspectelor care pun probleme în aplicarea procesului, autonomie în selecția metodelor de acordare a asistenței de specialitate, etc.
6.2.3. Recomandări și bune practici/ exemple
În vederea derulării cu succes a acestei etape, se recomandă:
· consultarea de documente, de exemplu:
· referitoare la structura, atribuțiile, responsabilitățile și activitățile postului (de exemplu, fișe de post, proceduri de lucru, organigramă, rapoarte de activitate, etc.);
· referitoare la structura organizatorică, misiunea și planurile de funcționare/dezvoltare ale instituției, precum și documente programatice (de exemplu, strategii, planuri);
· prevederi legale aplicabile categoriilor de funcționari publici și posturilor care urmează a fi analizate, cu referire la obligativitatea deținerii anumitor cunoștințe, atitudini, aptitudini și abilități specifice, verificate prin intermediul unor atestate/ certificate (de exemplu, cunoștințe teoretice și abilități referitoare la utilizarea unor sisteme informatice specifice activității derulate, etc.).
· realizarea de interviuri (informale) cu ocupanții posturilor aferente funcțiilor publice vizate sau cu superiorii ierarhici direcți ai acestora, în vederea înțelegerii scopului funcției, a atribuțiilor, obiectivelor postului, etc.
· realizarea de focus-grupuri cu ocupanții posturilor aferente funcțiilor publice vizate și cu superiorii ierarhici direcți ai acestora.
· derularea unor procese de observare a ocupanților posturilor, membri ai grupului de lucru putând să asiste la desfășurarea activităților derulate de către aceștia.
	ALTE RECOMANDĂRI:
· Gradul de complexitate aferent activităților întreprinse în îndeplinirea atribuțiilor se stabilește în funcție de nivelul ierarhic / gradul profesional aferent funcției publice.
· În vederea identificării cunoștințelor, abilităților și atitudinilor derivate din atribuțiile postului și activitățile derulate în vederea îndeplinirii acestora, se recomandă identificarea (și notarea în cadrul formularelor de analiză a postului) a principalelor 3-5 atribuții ale postului.
· În determinarea cunoștințelor și abilităților aferente competențelor specifice lingvistice și/sau digitale se vor avea în vedere inclusiv identificarea atribuțiilor care presupun utilizarea și manifestarea acestora, de exemplu: pentru atribuția privind redactarea și transmiterea spre publicare a anunțurilor de achiziție publică/intenție/participare prin mijloace de publicare elaborate în alte limbi decât limba română (de exemplu, Jurnalul Oficial al Uniunii Europene), sunt necesare cunoștințe și abilități de comunicare în limbă străină. Se va ține cont, însă, dacă există stabilită în prealabil o condiție de ocupare a postului referitoare la cunoștințele generale privind competențe lingvistice de comunicare în limba engleză/ franceză/ spaniolă/ germană.
	
	DE EVITAT:
· Utilizarea unor formulări generale în descrierea atribuțiilor și a activităților și acțiunilor întreprinse de către ocupantul postului în vederea îndeplinirii atribuțiilor, de exemplu: „Verificarea și aprobarea livrabilelor” sau „Realizarea activităților conform regulamentului de funcționare/ conform celor solicitate de superiorul ierarhic”.
· Identificarea unor cunoștințe în mod eronat, prin suprapunere cu condițiile de ocupare a postului referitoare la studiile necesare, de exemplu: „Studii superioare juridice”.
· Identificarea unor atitudini în mod eronat, prin suprapunere cu indicatorii comportamentali stabiliți prin competențele generale sau la modul general, de exemplu: „Găsește soluții pentru rezolvarea problemelor în mod autonom” versus „Manifestă autonomie în rezolvarea problemelor” (indicator comportamental aferent competenței generale Rezolvarea de probleme și luarea deciziilor, nivel operațional).


6.3. [bookmark: _Toc189814332]Etapa 3 – Constituirea unui grup de lucru la nivelul fiecărei autorităţi şi instituţii publice în vederea analizei posturilor aferente funcţiilor publice
6.3.1. Schema logică a pașilor de parcurs în cadrul etapei

6.3.2. Descrierea etapei și activităților ce necesită derulare
Activitatea 1: Transpunerea competențelor generale prin preluarea acestora din cadrului legal aplicabil
Competențele generale se stabilesc prin transpunerea cadrului de competențe generale pe fiecare funcție publică, conform art. 17 din Anexa nr. 8 la Codul administrativ. Nivelurile de complexitate pentru competențele generale sunt prevăzute la art. 12-16 din Anexa nr. 8 la Codul administrativ.
Activitatea de transpunere presupune preluarea cadrului de competențe generale și alocarea acestuia fiecărui post aferent funcțiilor publice analizate în cadrul procesului de analiză a posturilor, astfel:
· Pentru funcțiile publice de execuție prevăzute la art. 392 din Codul administrativ, competențele generale se stabilesc în conformitate cu prevederile art. 9 alin. (1)–(3) din Anexa nr. 8 la Codul administrativ. 
· Pentru funcțiile publice corespunzătoare categoriei înalților funcționari publici prevăzute la art.389 din Codul administrativ, precum și pentru funcțiile publice de conducere prevăzute la art. 390 alin. (1) din Codul administrativ, competențele generale se stabilesc în conformitate cu prevederile art. 9 alin. (1)-(8) din Anexa nr. 8 la Codul administrativ. 
· Nivelurile de complexitate aferente fiecărei categorii de funcții publice se stabilesc conform art. 17 lit. a) din Anexa nr. 8 la Codul administrativ.
În vederea facilitării identificării și transpunerii competențelor generale și a nivelurilor de complexitate aferente acestora în documentele necesare pentru obținerea de către autoritățile şi instituțiile publice a avizului ANFP privind stabilirea competențelor specifice, prezentăm în tabelul de mai jos modalitatea de stabilire a competențelor generale pe fiecare categorie de funcții publice:
	Nr. crt.
	Competențe generale
	pentru posturile aferente funcțiilor publice generale de/ categoriei

	
	
	grad profesional debutant și asistent
	grad profesional principal și superior
	șef serviciu
	director general, director general adjunct, director, director adjunct, director executiv, director executiv adjunct
	înalţilor funcţionari publici

	1
	Rezolvarea de probleme şi luarea deciziilor
	Nivel elementar
	Nivel operațional
	Nivel extins
	Nivel extins
	Nivel strategic

	2
	Iniţiativă
	Nivel elementar
	Nivel operațional
	Nivel extins
	Nivel extins
	Nivel extins

	3
	Planificare şi organizare
	Nivel elementar
	Nivel operațional
	Nivel extins
	Nivel extins
	Nivel strategic

	4
	Comunicare
	Nivel elementar
	Nivel operațional
	Nivel extins
	Nivel extins
	Nivel strategic

	5
	Lucru în echipă
	Nivel elementar
	Nivel operațional
	Nivel operațional
	Nivel extins
	Nivel extins

	6
	Orientare către cetăţean
	Nivel elementar
	Nivel operațional
	Nivel operațional
	Nivel extins
	Nivel strategic

	7
	Integritate
	Nivel elementar
	Nivel operațional
	Nivel operațional
	Nivel extins
	Nivel extins

	8
	Managementul performanței
	-
	-
	Nivel operațional
	Nivel extins
	Nivel extins

	9
	Dezvoltarea echipei
	-
	-
	Nivel operațional
	Nivel operațional
	Nivel operațional

	10
	Generarea angajamentului
	-
	-
	-
	Nivel operațional
	Nivel operațional

	11
	Promovarea inovaţiei şi iniţierea schimbării
	-
	-
	-
	Nivel operațional
	Nivel extins


Competențele generale și nivelurile de complexitate aferente sunt preluate în cadrul Raportului de analiză a posturilor, întocmit în cadrul etapei 4 - Avizarea competențelor specifice de către ANFP din prezentul ghid, conform instrucțiunilor. Pentru simplificarea procesului de transpunere a competențelor generale în cadrul Raportului de analiză a posturilor, îndrumările metodologice prezente includ în anexă un instrument de lucru care asigură uniformitate și corectitudine la nivelul transpunerii competențelor generale.
Activitatea 2: Identificarea competențelor specifice 
Competențele specifice sunt competențe obligatorii, care sunt incluse, ulterior avizării ANFP, în fișa postului standardizată.
[bookmark: _Hlk156215256]Identificarea și, ulterior, stabilirea competențelor specifice se realizează considerând condițiile prevăzute la art. 11 din Anexa nr. 8 la Codul administrativ. Conform acestui articol, competențele specifice sunt competențe obligatorii, ce se identifică prin raportare la scopul principal al postului, complexitatea atribuţiilor specifice pe care funcţionarul public le are de îndeplinit, precum şi la structura funcţională în care se regăseşte respectiva funcţie publică. Acestea pot fi:
a) [bookmark: _Hlk156215273]competenţe lingvistice de comunicare în limbi străine, necesare pentru exercitarea atribuţiilor din fişa postului;
b) competenţe lingvistice de comunicare în limba minorităţii naţionale, dacă este cazul; 
c) competenţe digitale; 
d) alte competenţe specifice necesare ocupării funcţiei publice, ce rezultă din atribuțiile postului;
Identificarea unor competențe specifice necesare ocupării unei funcții publice presupune inclusiv stabilirea unui nivel de complexitate aferent, conform prevederilor legale cuprinse în art. 11 alin. (3) – (5) din Anexa nr. 8 la Codul administrativ.
Conform art. 21 alin. (3²) din Anexa nr. 8 la Codul administrativ, în situația în care pentru ocuparea unei funcții publice este obligatorie îndeplinirea condițiilor prevăzute la art. 465 alin. (1) lit. g) și/sau lit. g²) din Codul administrativ, respectiv condițiile de ocupare a postului referitoare la:
· dovedirea prin certificat sau, după caz, prin alt tip de document absolvirea unei perfecţionări sau specializări stabilite expres de lege pentru ocuparea unor funcţii publice
· obţinerea unui aviz sau a unei autorizaţii, în condiţiile legii, în situaţia în care pentru funcţia publică respectivă este prevăzută ca obligatorie această condiţie de ocupare a postului, justificată de îndeplinirea unor atribuţii care necesită un astfel de aviz sau autorizaţie
Conținutul acestor condiții de ocupare a postului este preluat și transpus sub forma unei competențe specifice din categoria prevăzută la art. 11 alin. (1) lit. d) din Anexa nr. 8 la Codul administrativ, respectiv alte competenţe specifice necesare ocupării funcţiei publice, ce rezultă din atribuțiile postului. În ceea ce privește responsabilitatea identificării competențelor specifice (și, implicit, completarea formularelor de identificare a competențelor specifice), este recomandat ca aceasta să fie asumată astfel, similar activității privind realizarea analizei postului:
	Categorie de funcție publică
	Responsabil realizare analiză

	posturile aferente funcțiilor publice de execuție
	conducătorul structurii din care face parte postul analizat

	funcțiile publice de conducere
	superiorul ierarhic, și acolo unde nu este posibil, de către membrii grupului de lucru constituit în acest sens la nivelul autorității sau instituției publice

	funcțiile publice din categoria înalților funcționari publici
	grupul de lucru constituit în acest sens la nivelul autorității sau instituției publice


Identificarea competențelor specifice lingvistice
Competențele lingvistice de comunicare în limbi străine se stabilesc pentru acele posturi aferente funcțiilor publice care derulează activități specifice în limbi străine altele decât limba maternă sau limba minorității naționale. În vederea stabilirii acestora și a nivelului de complexitate aferent se vor avea în vedere răspunsurile la următoarele întrebări:
a) Îndeplinirea atribuțiilor funcției publice și derularea activităților/acțiunilor postului presupune interacțiune/ comunicare verbală sau scrisă regulată într-o altă limbă decât cea maternă sau a minorităților naționale? - la adresarea acestei întrebări se vor avea în vedere prevederile art. 94 din Codul administrativ, care fac referire la folosirea limbii minorităților naționale.
b) Îndeplinirea atribuțiilor funcției publice presupune derularea de activități de documentare, analiză a unor documente, rapoarte scrise într-o altă limbă decât cea maternă sau a minorităților naționale?
c) Îndeplinirea atribuțiilor funcției publice presupune derularea de activități de raportare într-o altă limbă decât cea maternă sau a minorităților naționale?
Dacă răspunsul la cel puțin una dintre întrebările de mai sus este pozitiv, atunci se stabilește competența specifică lingvistică de comunicare în limba străină identificată (engleză/ franceză/ spaniolă/ germană/ etc.). 
Nivelul de complexitate (de exemplu, A1 – utilizator elementar, A2 – utilizator elementar, B1 – utilizator independent, B2 – utilizator independent, C1 – utilizator experimentat, C2 – utilizator experimentat) se stabilește în conformitate cu tipul, volumul și frecvenței interacțiunilor/ comunicărilor verbale sau scrise derulate, al tipurilor, volumului și frecvenței de activități de documentare, raportare sau analiză necesare a fi derulate în vederea îndeplinirii atribuțiilor postului cu succes.
Conform prevederilor legale (art. 394 alin. (4) lit. e¹) din Codul administrativ), pentru funcțiile publice corespunzătoare categoriei înalților funcționari publici, în situația în care se identifică necesitatea stabilirii unei competențe lingvistice de comunicare în limbile străine engleză/franceză/spaniolă/germană, nivelul de complexitate se va stabili de la B1 în sus, respectiv B1/B2/C1/C2 (a se vedea secțiunea Condiții pentru ocuparea postului – Cunoștințe generale privind competențe lingvistice de comunicare în limba engleză/franceză/spaniolă/germană din modelul Fișei postului standardizate inclusă în cadrul Anexei nr. 8 la Codul administrativ, și nota de subsol aferentă, respectiv „se completează numai pentru funcţiile publice din categoria înalţilor funcţionari publici cu nivelul de complexitate A2, prin raportare la Cadrul european comun de referinţă pentru limbi străine”). Pentru alte limbi străine se va stabili orice nivel de complexitate, conform Cadrului european comun de referință pentru limbi străine. 
Competențele lingvistice de comunicare în limba minorităţii naţionale se stabilesc similar celor descrise anterior, pentru acele posturi aferente funcțiilor publice care derulează activități specifice în limba minorității naționale. În vederea stabilirii acestora și a nivelului de complexitate aferent se vor avea în vedere răspunsurile la următoarele întrebări:
1. Îndeplinirea atribuțiilor funcției publice și derularea activităților/acțiunilor postului presupune interacțiune/ comunicare verbală sau scrisă regulată în limba minorității naționale?
2. Îndeplinirea atribuțiilor funcției publice presupune derularea de activități de documentare, analiză a unor documente, rapoarte scrise în limba minorității naționale?
3. Îndeplinirea atribuțiilor funcției publice presupune derularea de activități de raportare în limba minorității naționale?
Dacă răspunsul la cel puțin una dintre întrebările de mai sus este pozitiv, atunci se stabilește competența specifică lingvistică de comunicare în limba minorității naționale, cu indicarea limbii la care se face referire. 
Nivelul de complexitate (de exemplu, A1 – utilizator elementar, A2 – utilizator elementar, B1 – utilizator independent, B2 – utilizator independent, C1 – utilizator experimentat, C2 – utilizator experimentat) se stabilește în conformitate cu tipul, volumul și frecvența interacțiunilor/ comunicărilor verbale sau scrise derulate, al tipurilor, volumului și frecvenței de activități de documentare, raportare sau analiză necesare a fi derulate în vederea îndeplinirii atribuțiilor postului cu succes.
Identificarea competențelor digitale
Competențele digitale se stabilesc pentru acele posturi aferente funcțiilor publice care derulează activități specifice utilizând o anumită tehnologie, o suită de programe, aplicații sau instrumente informatice, în situația în care utilizarea sau proiectarea acestor tehnologii reprezintă activitatea de bază a funcției publice. 
În situația în care, în vederea îndeplinirii atribuțiilor postului este suficientă condiția de ocupare a postului menționată în cadrul art. 465 alin. (1) lit. g¹) din Codul administrativ, referitoare la deținerea cunoștințelor teoretice în domeniul tehnologiei informației, nivel utilizator începător (a se vedea inclusiv Modelul fișei postului standardizată inclusă în cadrul art. 31, alin. (2) din Anexa nr. 8 la Codul administrativ), nu se stabilesc competențe digitale. Pentru posturile vacante cunoștințele teoretice în domeniul tehnologiei informației se verifică în cadrul testării preliminare din cadrul etapei de recrutare a concursului național (pentru funcțiile publice de stat și teritoriale, conform art. 385 alin. (1) și (2) la Codul administrativ) sau în cadrul concursului pe post (pentru funcțiile publice locale, conform art. 385 alin. (3) din Codul administrativ.
În situația în care, în vederea îndeplinirii atribuțiilor postului nu este suficientă condiția de ocupare a postului referitoare la deținerea cunoștințelor teoretice în domeniul tehnologiei informației, nivel utilizator începător, identificarea competențelor digitale se va realiza ținând cont de răspunsurile la următoarele întrebări:
1. Îndeplinirea atribuțiilor funcției publice și derularea activităților/acțiunilor postului presupune cunoașterea și utilizarea unor tehnologii/programe/aplicații/ instrumente informatice, altele decât cele prevăzute în condițiile de ocupare a postului (dacă este cazul)?
2. Ce tipuri de tehnologii/ programe/ aplicații/ instrumente informatice sunt necesare spre a fi utilizate în îndeplinirea atribuțiilor funcției publice, altele decât cele prevăzute în condițiile de ocupare a postului (dacă este cazul)? 
3. Utilizarea tehnologiilor/ programelor/ aplicațiilor/ instrumentelor informatice presupune cunoștințe teoretice dobândite ca urmare a frecventării unei forme specifice de învățământ superior?
4. Îndeplinirea atribuțiilor funcției publice și derularea activităților/ acțiunilor postului presupune utilizarea tehnologiilor/ programelor/ aplicațiilor/ instrumentelor informatice în baza unor abilități specifice dobândite pe parcursul unei perioade mai lungi de 1 an?
5. Îndeplinirea atribuțiilor funcției publice presupune proiectarea/construirea unor programe/aplicații/ instrumente informatice?
Dacă răspunsul la cel puțin una dintre întrebările de mai sus este pozitiv, atunci se stabilește competența specifică digitală menționând  conținutul necesarului de cunoștințe și abilități practice în domeniul competențelor digitale (de exemplu, utilizarea calculatorului, utilizarea instrumentelor de comunicare electronică, baze de date, prezentări) și nivelul de complexitate (de exemplu, potrivit standardelor de testare şi competențe similare nivelurilor de certificare de tip ECDL/ICDL sau stabilit în mod similar cu nivelurile prevăzute pentru proba de competențe digitale la examenul de bacalaureat, respectiv: nivel utilizator începător, nivel utilizator mediu, nivel utilizator avansat, nivel utilizator experimentat). 
Nivelul de complexitate se stabilește în conformitate cu tipul de activități/ sarcini derulate care necesită cunoașterea și utilizarea competenței digitale identificate, în vederea îndeplinirii atribuțiilor postului cu succes.
Identificarea competențelor specifice postului, altele decât cele lingvistice și digitale
Competenţele specifice necesare ocupării funcţiei publice ce rezultă din atribuțiile postului, altele decât cele descrise anterior, au rolul de a acoperi acele perspective care nu sunt deja acoperite de cadrul de competențe generale și se referă, astfel, la acele cunoștințe și abilități care, odată exprimate, clarifică și nuanțează acel post. Activitatea de stabilire a competențelor specifice presupune, adițional transpunerii cadrului de competențe generale, identificarea acelor competențe proprii postului aferent funcției publice. 
În vederea stabilirii lor, în concordanță cu atribuțiile postului, activitățile și acțiunile întreprinse în cadrul unei atribuții, se vor avea în vedere următorii pași de proces:
1. Consultarea listei de materiale/livrabile realizate la nivel național / internațional de mai jos, în vederea identificării cadrelor de competență specifice:
a) Cadrul de Competențe pentru Consilier Sistem Achiziții Publice realizat de către Agenția Națională pentru Achiziții Publice (link acces: https://anap.gov.ro/web/wp-content/uploads/2021/06/Anexa-1-Cadru-de-Competente-CAP.pdf) 
b) ProcurCompEU: Cadrul european de competențe pentru profesioniștii în achiziții publice, instrument de sprijinire a profesionalizării în domeniul achizițiilor publice realizat de către Comisia Europeană (link acces: https://commission.europa.eu/funding-tenders/tools-public-buyers/professionalisation-public-buyers/procurcompeu-european-competency-framework-public-procurement-professionals_en). 
c) TaxCompEU: Programa de formare pentru competențe operaționale ale profesioniștilor în taxe, realizat de către Comisia Europeana (link acces: https://circabc.europa.eu/ui/group/46a95fc1-7492-452a-a7b3-14df834c452f/library/1415d0dc-2447-4098-9f46-b5e537ffdf38?p=1&n=10&sort=modified_DESC).
d) CustCompEU: Programa de formare pentru competențe operaționale ale profesioniștilor vamali, realizat de către Comisia Europeana (link acces: https://circabc.europa.eu/ui/group/46a95fc1-7492-452a-a7b3-14df834c452f/library/2b94e082-e12e-44a0-9ceb-26a20f2f1527?p=1&n=10&sort=modified_DESC).
e) GUID 1950 - Guidance on the development of competency frameworks for auditors: Cadru de competențe pentru auditorii publici din cadrul Instituțiilor Supreme de Audit, realizat de către INTOSAI – Organizația Internațională a Instituțiilor Supreme de Audit (link acces: https://www.intosaicbc.org/wp-content/uploads/2021/10/Guid-1950-1.pdf).
f) Competence Frameworks for Policymakers and Researchers working on Public Policy: Cadre de competențe pentru specialiștii în politici publice, realizat de către Joint Research Centre, Serviciul de știință și cunoaștere al Comisiei Europene (link acces: https://publications.jrc.ec.europa.eu/repository/handle/JRC129623).
g) The Profession Map: Modelul de competențe pentru profesioniștii în resurse umane dezvoltat de către CIPD - Chartered Institute of Personnel and Administration (link acces: https://www.cipd.org/globalassets/media/comms/the-people-profession/profession-map-pdfs/profession-map-full-standards-november-2023.pdf).
h) SHRM Body of Applied Skills and Knowledge: Modelul de competențe pentru profesioniștii în resurse umane dezvoltat de către SHRM - Society for Human Resource Management (link acces: https://www.shrm.org/credentials/certification/exam-preparation/body-of-applied-skills-and-knowledge).
2. Consultarea compendiului curent de competențe specifice pus la dispoziție de către ANFP; 
3. Preluarea cunoștințelor, abilităților și atitudinilor necesare în vederea îndeplinirii atribuțiilor postului, identificate în cadrul Formularului de analiză a postului (completat conform activităților descrise în Etapa 2 - Analiza posturilor şi identificarea necesarului de competențe) și transpunerea acestora în competențe specifice postului.
Pentru competențele specifice identificate conform art. 11 alin. (2) lit. d) din Anexa nr. 8 la Codul administrativ, nu se stabilește un nivel de complexitate.
În vederea denumirii competențelor specifice identificate, se recomandă utilizarea unei formulări cât mai simple, de exemplu (variantele de mai jos nu sunt limitative):
· Competențe de raportare financiară către instituții internaționale, care constau în abilitatea de a colecta, analiza și monitoriza date financiare în vedere elaborării rapoartelor solicitate de către instituțiile internaționale, în baza cunoștințelor financiare teoretice deținute și abilitatea de a înțelege și adresa particularitățile rapoartelor financiare solicitate de către fiecare instituție internațională cu care funcția publică interacționează;
· Competențe privind monitorizarea calității mediului, care constau în abilitatea de a utiliza diverse sisteme și metodologii de măsurare a calității mediului, utilizând cunoștințe teoretice în domeniu, în vederea realizării de măsurători şi elaborarea de raportări cu scopul de a descrie în mod corect mediul și evoluțiile acestuia;
· Competențe de calcul salarial, care constau în cunoștințe și abilități privind derularea corectă a activităților de gestionare compensațiilor de natură financiară ale personalului, a reținerilor și a pontajului;
· Competențe de urmărire și încasare a creanțelor bugetare care constau în cunoștințe și abilități privind verificarea periodică a bazelor de date fizice și informatice cu privire la obligațiile bugetare restante ale persoanelor fizice sau juridice, în baza parametrilor stabiliți în acest sens, și privind aplicarea măsurilor prevăzute de lege în vederea încasării obligațiilor restante, astfel încât să se evite prescrierea debitelor.
Activitatea 3: Centralizarea și verificarea formularelor de identificare a competențelor specifice
În urma completării formularelor de identificare a competențelor specifice, grupul de lucru, prin persoana desemnată în acest sens, centralizează, verifică și adaptează conținutul acestora astfel încât terminologia utilizată să fie unitară. 
În scopul verificării competențelor specifice identificate, se vor avea în vedere:
· eliminarea competențelor specifice cu caracter general, care sunt deja acoperite prin diferite competențe generale, prin comparație cu indicatorii comportamentali ai competențelor generale care se regăsesc în art. 17 din Anexa nr. 8 la Codul administrativ.
· eliminarea formulărilor asemănătoare și gruparea în formulări cuprinzătoare, pentru a se determina un număr redus de competențe specifice.
· asigurarea gradului unitar al conținutului și denumirilor utilizate pentru fiecare categorie de funcții publice în parte.
· colaborarea dintre conducătorul structurii (de exemplu, persoana care a realizat activitatea de analiză posturilor și cea de identificare a competențelor specifice) și reprezentanții grupului de lucru și în cadrul acestei activități, de centralizare și verificare a competențelor specifice identificate.
6.3.3. Recomandări și bune practici/ exemple
În vederea derulării cu succes a acestei etape, se recomandă:
· transpunerea competențelor generale respectând prevederile cadrului legal aplicabil. 
· identificarea competențelor specifice va avea în vedere cadrul general de competențe prevăzut în Anexa nr. 8 la Codul administrativ, astfel încât elementele componente ale competențelor specifice să nu se suprapună indicatorilor comportamentali ai competențelor generale care se regăsesc în art. 17 din Anexa nr. 8 la Codul administrativ.
· identificarea a cel puțin unei competențe specifice inclusă în art. 11 alin. (2) lit. d) din Anexa nr. 8 la Codul administrativ pentru fiecare post aferent unei funcții publice.
· diferența dintre condiția de ocupare a postului și competența specifică aferentă unei funcții publice constă în relevanța demonstrării pe termen lung a respectivei competențe. Astfel, dacă o anumită solicitare își găsește relevanța exclusiv la momentul intrării pe post, ea nu trebuie translatată într-o competență specifică. De ex: „minim 3 ani de experiență în domeniul juridic” constituie o condiție de ocupare, aplicabilă exclusiv la momentul intrării pe post, în timp ce „cunoștințe de drept administrativ” reprezintă parte a unei competențe specifice perenă. 
· stabilirea de competențe specifice se realizează prin raportarea la elementele de conținut ale acestora, nu în mod exclusiv la necesitatea deținerii unor certificate care să ateste cunoștințele într-un anumit domeniu. Astfel, competențele specifice identificate trebuie să fie formulate în așa mod încât să poată fi verificate în mod obiectiv prin testarea competenței specifice prin probă suplimentară / probă scrisă în cadrul concursului pe post dar și în cadrul altor procese de MRU (de exemplu, evaluarea performanței individuale, promovare, etc.).
	ALTE RECOMANDĂRI:
· Identificarea a cel puțin o competență specifică postului, alta decât cele lingvistice și digitale în vederea asigurării profesionalizării funcției publice.
· Utilizarea unei formulări cât mai simple în denumirea competențelor specifice. 
· Identificarea unui număr rezonabil de competențe specifice (3-5), considerând faptul că acestea vor fi verificate în cadrul proceselor de MRU; se recomandă ca acest număr rezonabil de competențe specifice să facă referire inclusiv la cele lingvistice și/ sau digitale, precum și la cea specifică postului, după caz.
	
	DE EVITAT:
· Identificarea unor competențe specifice lingvistice sau digitale care să nu fie corelate direct cu atribuțiile postului
· Utilizarea referințelor pentru competențele specifice postului, altele decât cele lingvistice și digitale, care să cuprindă informații referitoare la deținerea unor certificate/ atestate, „deținerea unui certificat de inspector/ manager resurse umane”.
· Cuprinderea atribuțiilor postului drept competențele specifice, altele decât cele lingvistice și digitale, (de exemplu, „competențe în calcularea drepturilor salariale pentru toate categoriile de personal, și a elaborării bugetului, etc.”).


6.4. [bookmark: _Toc189814333]Etapa 4 – Avizarea competențelor specifice de către ANFP
6.4.1. Schema logică a pașilor de parcurs în cadrul etapei
[image: A diagram of a diagram

Description automatically generated]
6.4.2. Descrierea etapei și activităților ce necesită derulare
Activitatea 1: Întocmirea documentației în vederea obținerii aprobării interne și avizului ANFP
Conform art. 30 din Anexa nr. 8 la Codul administrativ, pentru avizarea cadrelor de competențe specifice de către ANFP, autoritățile și instituțiile publice în cadrul cărora sunt stabilite funcțiile publice prevăzute la art. 385 Codul administrativ, cu excepția celor care beneficiază de statute speciale în condițiile legii, trebuie să transmită obligatoriu următoarele documente:
a) adresa de solicitare a avizului Agenției, emisă de către conducătorul autorității sau instituției publice;
b) raportul de analiză a posturilor;
c) documentul prin care conducătorul autorității sau instituției publice a aprobat stabilirea pentru fiecare post aferent unei funcții publice a competențelor generale şi a competențelor specifice identificate.
Considerând prevederile legale menționate anterior, la finalizarea etapei de identificare a competențelor specifice, grupul de lucru se reunește în vederea completării raportului de analiză a posturilor, a documentului de aprobare a competențelor generale și specifice de către conducătorul autorității sau instituției publice și a adresei de solicitare a avizului din partea ANFP.
Se completează un singur raport de analiză a posturilor pentru toate funcțiile publice din cadrul autorității/instituției publice, conform instrucțiunilor puse la dispoziție în acest sens.
Netransmiterea documentelor necesare și neobținerea avizului ANFP de către autoritățile și instituțiile publice în cadrul cărora sunt stabilite funcțiile publice prevăzute la art. 385 din Codul administrativ, atrage imposibilitatea ocupării acelor funcții publice prin concurs organizat în condițiile prevăzute la art. 467 alin. (3) din Codul administrativ, cu excepția celor care beneficiază de statute speciale în condițiile legii. 
Activitatea 2: Transmiterea către ANFP a solicitării de avizare a competențelor specifice
Conform art. 30 alin. (4) din Anexa nr. 8 la Codul administrativ, documentele necesare avizării de către ANFP a cadrelor de competențe specifice se pot transmite:
a) prin intermediul instrumentelor informatice puse la dispoziţie de către Agenţia Naţională a Funcţionarilor Publici;
b) prin e-mail, la adresa electronică: competente@anfp.gov.ro.
În termen de 6 luni de la obţinerea avizului ANFP nu poate fi solicitat un nou aviz privind competenţele specifice, cu excepţia cazului în care intervin situaţiile prevăzute la art. 409 alin. (3) lit. a) şi b) şi, după caz, la art. 518 alin. (1) din Codul administrativ, precum şi modificări legislative cu privire la atribuţiile sau organizarea şi funcţionarea autorităţii sau instituţiei publice, care justifică modificarea competenţelor specifice în condiţiile prevăzute la art. 25-30 din Anexa nr. 8 la același act normativ, pentru funcţiile publice respective. 
În cazul mai sus menționat, solicitarea de către autorităţile şi instituţiile publice a avizului privind competenţele specifice se motivează și se transmite odată cu documentele prevăzute la art. 30 alin. (3) din Anexa nr. 8 la Codul administrativ. 
Activitatea 3: Avizarea competențelor specifice de către ANFP
În acord cu prevederile art. 401 alin. (1) lit. m¹) din Codul administrativ, Agenția Națională a Funcționarilor Publici avizează cadrele de competenţe specifice, elaborate de autorităţile şi instituţiile publice, pentru funcţiile publice prevăzute la art. 385 din Codul administrativ, cu excepţia celor care beneficiază de statute speciale, în condiţiile legii.
Astfel, considerând prevederile legale menționate, ANFP derulează procesul de avizare a cadrelor de competențe, putând să revină asupra documentației primite în mod oficial din partea autorităților și instituțiilor beneficiare (conform activității anterioare, Activitatea 2 - Transmiterea către ANFP a solicitării de avizare a competențelor specifice, detaliată mai sus) prin transmiterea unui aviz favorabil, aviz favorabil cu observații sau răspuns negativ.
Conform art. 35 din Anexa nr. 8 la Codul administrativ, ANFP acordă autorităților și instituțiilor publice asistență de specialitate, la solicitarea acestora, în vederea implementării dispozițiilor prevăzute în Anexa nr. 8 la Codul administrativ.
Activitatea 4: Completarea competențelor specifice în Portalul de management al funcțiilor publice și al funcționarilor publici
Ulterior obţinerii avizului ANFP prevăzut la alin. (2) al art. 30 din Anexa nr. 8 la Codul administrativ, şi la art. 301 din Anexa nr. 8 la Codul administrativ, autorităţile şi instituţiile publice au obligaţia de a încărca competenţele specifice avizate, în cuprinsul secţiunii dedicate în acest scop din instrumentele informatice puse la dispoziţie de către Agenţie.
6.4.3. Recomandări și bune practici/ exemple
În vederea derulării cu succes a acestei etape, se recomandă:
· utilizarea instrumentului de lucru anexat acestui ghid și urmărirea instrucțiuni de completare detaliate, ce vine în sprijinul grupului de lucru în vederea simplificării/ flexibilizării includerii informațiilor necesare în raportul de analiză a posturilor, în vederea asigurării uniformității și corectitudinii la nivelul transpunerii competențelor generale.

	ALTE RECOMANDĂRI:
· Solicitarea de asistență de specialitate din partea ANFP în vederea asigurării unei înțelegeri comune asupra elementelor incluse în adresa răspuns din partea ANFP.
· Adresarea elementelor ce necesită modificări prin reluarea etapelor cuprinse în prezentul ghid.
	
	DE EVITAT:
· Lipsa analizării motivelor care stau la baza răspunsului ANFP.
· Modificarea informațiilor fără a lua în considerare observațiile din partea ANFP. 



6.5. [bookmark: _Toc189814334]Etapa 5 – Întocmirea și aprobarea fișei postului standardizate
6.5.1. Schema logică a pașilor de parcurs în cadrul etapei

6.5.2. Descrierea etapei și activităților ce necesită derulare
Activitatea 1: Întocmirea fișei postului standardizate pentru fiecare post aferent unei funcții publice
După primirea avizului privind stabilirea competențelor specifice din partea ANFP, fișa postului standardizată se completează în mod obligatoriu cu competențele generale și competențele specifice, în condițiile prevăzute la art. 31 din Anexa nr. 8 la Codul administrativ.
Utilizând modelul inclus în Anexa nr. 8 la Codul administrativ, și anexat acestui ghid, persoana care întocmește fișa postului standardizată preia, ca urmare a derulării analizei postului și stabilirii și avizării competențelor generale și specifice, elementele relevante, respectiv:
· Scopul principal al postului, se preia din formularul de analiză a posturilor (punctul 1), completat în cadrul procedurii de elaborare și avizare a competențelor specifice, Etapa 2, respectiv Analiza posturilor şi identificarea necesarului de competențe; 
· Atribuțiile postului, se preiau din formularul de analiză a posturilor (punctul 3), completat în cadrul procedurii de elaborare și avizare a competențelor specifice, Etapa 2, respectiv Analiza posturilor şi identificarea necesarului de competențe;
· Competențele generale, se preiau din raportul de analiză a posturilor (punctul 3, coloana 3), completat în cadrul procedurii de elaborare și avizare a competențelor specifice, Etapa 4, respectiv Avizarea competențelor specifice de către ANFP;
· Competențele specifice, se preiau din raportul de analiză a posturilor (punctul 3, coloana 4), completat în cadrul procedurii de elaborare și avizare a competențelor specifice, Etapa 4, respectiv Avizarea competențelor specifice de către ANFP;
· Informațiile relevante referitoare la sfera relațională a titularului postului, se preiau din formularul de analiză a postului (punctele 7 și 8).
În ceea ce privește responsabilitatea întocmirii fișelor de post standardizate, conform prevederilor legale prevăzute în art. 31 din Anexa nr. 8 la Codul administrativ, aceasta revine:
· persoanei care are calitatea de evaluator al titularului postului, potrivit legii, cu excepţia situaţiei în care calitatea de evaluator revine, potrivit legii, conducătorului autorităţii sau instituţiei publice;
· conducătorului autorităţii sau instituţiei publice în al cărei stat de funcţii se află funcţia publică, pentru funcţiile publice de secretar general şi secretar general adjunct din cadrul ministerelor şi al organelor de specialitate ale administraţiei publice centrale, precum şi pentru funcţiile publice de secretar general al instituţiei prefectului, respectiv de către secretarul general al Guvernului, pentru inspectorii guvernamentali;
· persoanei care ocupă funcţia publică de conducere imediat inferioară, desemnată prin act administrativ al conducătorului autorităţii sau instituţiei publice, în cazul în care calitatea de evaluator revine conducătorului autorităţii sau instituţiei publice, precum şi pentru funcţia publică de secretar general al unităţii/subdiviziunii administrativ-teritoriale, dacă prin reglementări cu caracter special nu se prevede altfel. 
Persoanele cu atribuţii în domeniul managementului resurselor umane din cadrul autorităţii sau instituţiei publice au obligaţia de a acorda asistenţă funcţionarilor publici şi de a monitoriza respectarea acestor prevederi.
Activitatea 2: Aprobarea fișei postului standardizate pentru fiecare post aferent unei funcții publice
Fișa de post standardizată întocmită pentru fiecare post aferent unei funcții publice se aprobă de către conducătorul autorității sau instituției publice și se semnează de către acesta în mod obligatoriu, sau, după caz, de către persoana căreia i s-a delegat această atribuție prin act administrativ, în condițiile legii.
6.5.3. Recomandări și bune practici/ exemple
În vederea derulării cu succes a acestei etape, se recomandă:
· transmiterea tuturor informațiilor și instrucțiunilor către persoanele cu atribuții de întocmire și aprobare a fișei postului.
	ALTE RECOMANDĂRI:
· Întocmirea fișei postului în baza instrucțiunilor prezentului ghid și anexelor ce conțin instrumente și modele de lucru.
	
	DE EVITAT:
· Omiterea implicării compartimentului de resurse umane în activitățile de întocmire și aprobare a fișei postului.

